open-index/open-wikipedia-markdown huggingface dataset:
Alfred Fahler

**Alfred Fahler** (1892 – 24. joulukuuta 1918 Visby, Gotlanti) oli suomenruotsalainen kirjailija.

Vaasasta kotoisin ollut Fahler aloitti uransa 1912 julkaisemalla runokokoelman *Döda drömmar*. Kaksi vuotta myöhemmin hän julkaisi toisen kokoelman *Bland cypresser*. Kokoelmien runot olivat romanttisia ja tunteellsia.

Fahler lähti 1915 salaa Saksaan liittyäkseen jääkäreihin mutta perillä saksalaiset viranomaiset pitivät häntä venäläisenä vakoojana ja pidättivät hänet. Fahler joutui vankileirille ja sai kärsiä kovaa kohtelua. Hän pääsi vapaaksi vasta maaliskuussa 1918. Ruotsiin vapautumisensa jälkeen siirtynyt Fahler kirjoitti kokemuksistaan kirjan *I fängelse och fängläger*. Vankeusaika oli rasittanut Fahlerin terveyttä ja hän ei palannut koskaan Suomeen vaan kuoli jouluaattona 1918 Visbyssä Gotlannissa. 

## Teoksia
* *Döda drömmar*.   Helsingfors 1912
* *Bland cypresser* : dikter.   Helsingfors 1914
* *Isela* : en diktcykel .   Svenska andelsförlaget, Stockholm 1918
* *I fängelse och fångläger : upplevelser i Tyskland åren 1915–1917* .   Svenska andelsförlaget, Stockholm 1918
* *Valda dikter*.     Schildt, Helsingfors 1921

## Lähteet

* 
* George C. Schoolfield : A history of Finland's literature, ss. 441-442 (Google kirjat)
* Teoslista Fennica-tietokannasta
Kurt Ekman

**Kurt Ekman** (1892 – 4. elokuuta 1918 Helsinki) oli suomenruotsalainen kirjailija.

## Teoksia
* *Havet* : roman.   Holger Schildt, Borgå 1916
* *Toner* : novellsamling.    Schildt, Helsingfors 1918

## Lähteet
* 
* Teoslista Fennica-tietokannasta
Drive

**Drive** voi tarkoittaa ainakin seuraavia:

* *[[Drive – ajojahti]]* (*Drive*), Steve Wangin ohjaama toimintaelokuva vuodelta 1997
* *[[Drive (elokuva)|Drive]]*, Nicolas Winding Refnin ohjaama jännityselokuva vuodelta 2011
* *[[Drive (televisiosarja)|Drive]]*, yhdysvaltalainen televisiosarja vuodelta 2007
* Drive, suomalainen yhtye
* Drive, yhdysvaltalainen yhtye
* *[[Drive (Alan Jacksonin albumi)|Drive]]*, Alan Jacksonin albumi
* *[[Drive (Béla Fleckin albumi)|Drive]]*, Béla Fleckin albumi
* *[[Drive (Bic Rungan albumi)|Drive]]*, Bic Rungan albumi
* *[[Drive (Poisonblackin albumi)|Drive]]*, Poisonblackin albumi
* *[[Drive (Robert Palmerin albumi)|Drive]]*, Robert Palmerin albumi
* *[[Drive (Scott Grimesin albumi)|Drive]]*, Scott Grimesin albumi
* *[[Drive (Steve Warinerin albumi)|Drive]]*, Steve Warinerin albumi
* *[[Drives]]*, Lonnie Smithin albumi
* **', Glayn albumi
* **', The Crystal Methodin albumi
* *[[The Drive]]*, Haddawayn albumi
* ”Drive”, The Carsin kappale
* ”Drive”, Clean Banditin ja Topicin kappale
* ”Drive”, Clientin kappale
* ”Drive”, Incubusin kappale
* ”Drive”, R.E.M:n kappale
* ”Drive”, Shannon Nollin kappale
* ”Drive (For Daddy Gene)”, Alan Jacksonin kappale.
Vihtori Aaltonen

**Vihtori Aaltonen** (18. elokuuta 1871 Tammela – 21. heinäkuuta 1898 Helsinki) oli suomalainen työläisrunoilija, joka vaikutti vanhassa työväenliikkeessä. Niin sanottuihin ”rähisijöihin” kuulunutta Aaltosta on kutsuttu yhdeksi 1890-luvun työläiskirjallisuuden tienraivaajaksi.

## Elämä
Vihtori Aaltonen syntyi Tammelan Perttula rutiköyhän torpparin perheeseen. Orvoksi jäätyään hän elätti itsensä 12-vuotiaasta lähtien aluksi renkinä, kunnes pääsi muutaman vuoden kuluttua maalarinoppiin sukulaisensa luokse Ikaalisten kauppalaan. Vuonna 1890 Aaltonen muutti Helsinkiin, jossa hän työskenteli maalarina kuolemaansa saakka.

Aaltonen oli jo lapsuudenkodissaan omaksunut evankelisen herätyksen ja aikoi lähetyssaarnaajaksi Ambomaalle, vaikka ei osannut lukea tai kirjoittaa. Helsinkiin muutettuaan hän hankki luku- ja kirjoitustaidon ja kiinnostui hengellisten asioiden ohella runoudesta lukiessaan J. L. Runebergin ja J. H. Erkon tuotantoa. Aaltonen suoritti myös kansanopistokursseja ja lähti raittiusliikkeen toimintaan. Aaltonen jätti pian uskonnolliset piirit ja liittyi Helsingin työväenyhdistykseen, jossa hänestä tuli yhdistyksen näkyvimpiä hahmoja ja innokkaimpia puhujia. Aaltosen runoja julkaistiin *[[Työmies]]*-lehdessä ja 1898 ilmestyneessä albumissa *Vuossadan kynnyksellä*. Hänen tuotantoaan on myös Kalevi Kalemaan toimittamassa kokoelmassa *Nyt ylös kansa kaikkivalta* (1975).

Äärimmäisessä köyhyydessä elänyt Aaltonen kuoli pitkään keuhkotautia sairastettuaan Marian sairaalassa heinäkuussa 1898. Hänet siunattiin vaatimattomin menoin Malmin hautausmaan perimmäiseen köyhien nurkkaukseen samanaikaisesti kahdeksan muun vainajan kanssa. Tilaisuudessa puhuivat HTY:n puheenjohtaja Hj. Hammar sekä Kössi Koskinen ja Eetu Salin. Haudalle pystytettiin ainoastaan yksinkertainen keppi, johon oli kaiverrettu hänen nimikirjaimensa. 

## Lähteet
Halo Graphic Novel

**Halo Graphic Novel** on Halo-videopelisarjan pohjalta tehty sarjakuva-albumi. Sen julkaisi Marvel Comics vuonna 2006. Suomennoksen on julkaissut Egmont vuonna 2007.

## Lähteet

## Aiheesta muualla
* Jarkko Sikiö: Haloa sarjakuvakansalle . Kvaak.fi 5.11.2007.
Sirkut (keilailuseura)

**Sirkut** oli vuonna 1973 perustettu suomalainen keilailuseura, jonka kotipaikka oli Lahti. Se yhdistyi vuonna 2013 Keilaseura Bayhin.

Joukko Lahden naiskeilaajista eronneita naisia perusti uuden Sirkut-keilaseuran toukokuussa 1973. Ensimmäiseksi puheenjohtajaksi valittiin Ritva Koskinen. Ensimmäisellä kaudellaan Sirkut osallistui Sarjamyllyyn kahdella joukkueella sekä SM-kisoihin kahdeksan naisen voimin.

Sirkut nousi 1990-luvulla Lahden parhaaksi naiskeilailujoukkueeksi. Se nousi SM-liigaan kaudeksi 1996–1997 ja sijoittui kolmella ensimmäisellä kaudellaan kahdesti toiseksi ja kerran kolmanneksi. Myös kaudella 2000–2001 seura saavutti SM-liigassa pronssia. Kaudella 2003–2004 Sirkut voitti ensimmäisen kerran SM-liigassa kultaa, ja yhden hopeisen vuoden jälkeen tuli toinen mestaruus. Vuonna 2007 saavutuksena oli hopeaa, vuonna 2008 pronssia ja vuonna 2009 jälleen hopeaa.Vuonna 2013 Sirkut sijoittui liigassa hopealle.

Seuran menestynein keilaaja on vuoden 2009 MM-mitalisti ja vuoden 2010 Euroopan-mestari Krista Pöllänen, joka liittyi seuraan vuonna 1995. Hän voitti ensimmäisen henkilökohtaisen Suomen-mestaruutensa vuonna 2001 ja on sen jälkeen voittanut Sirkkujen edustajana kuusi lisää. Minna Mäkelä voitti nuorten MM-kultaa all events -kilpailussa vuonna 2007 sekä naisten henkilökohtaisen Suomen-mestaruuden samana vuonna. Parien SM-kultaa Sirkkujen naiset ovat voittaneet vuosina 2002, 2004, 2005, 2007, 2008 ja 2013 sekä nelinaisjoukkueiden SM-kultaa 2003, 2004, 2005, 2006, 2008 ja 2009.

## Lähteet
* Sirkkujen historia
* Sirkkujen saavutukset

### Viitteet
Aya: Elämää Yop Cityssä

**Aya: Elämää Yop Cityssä** on Marguerite Abouet’n käsikirjoittama ja Clément Oubrerien piirtämä sarjakuvaromaani, joka ilmestyi Ranskassa 2006. Albumin on julkaissut suomeksi Arktinen Banaani vuonna 2010 ja suomentanut Kirsi Kinnunen. Tarina kertoo Abouet’n synnyin- ja Norsunluurannikon pääkaupungin Abidjanin lähiön Yopougonin nuorten elämästä.

## Lähteet
* 

## Aiheesta muualla
* Reijo Valta: Aya, Norsunluurannikolta. Pois työpöydältä 6.4.2011.
Tatjana Jefimenko

**Tatjana Jefimenko** (s. 2. tammikuuta 1981 Biškek) on kirgisialainen yleisurheilija, joka kilpailee korkeushypyssä.

Jefimenko voitti pronssia alle 20-vuotiaiden MM-kisoista 1998 tuloksellaan 184 senttimetriä. Hän jäi seuraavan vuoden aikuisten MM-kisoissa karsintaryhmänsä kuudennelletoista sijalle hypättyään neljä senttiä alempaa eikä saanut tulosta Sydneyn olympialaisissa 2000, mutta voitti pronssia Aasian-mestaruuskilpailuista. Jefimenko voitti vuonna 2002 kultaa sekä Aasian kisoissa että Aasian-mestaruuskilpailuissa.

Jefimenko hyppäsi vuonna 2003 Roomassa silloisen Aasian-ennätyksen 197. Nykyisin ennätystä pitää hallussaan Kazakstanin Marina Aitova, joka teki tuloksen 199 vuonna 2009. Jefimenko oli Ateenan olympialaisissa 2004 karsinnan 23. eikä päässyt finaaliin. Hän kuitenkin menestyi jälleen Aasian tasolla, kun hän voitti kultaa Aasian-mestaruuskilpailuista 2005 ja hopeaa sekä Aasian kisoista 2006 että saman vuoden sisäratojen Aasian-mestaruuskilpailuista. Jefimenko hyppäsi vuonna 2006 myös sisäratojen ennätyksensä 195, joka on samalla myös Kirgisian ennätys. 

Jefimenko voitti vuonna 2007 kolmannen Aasian-mestaruutensa jaetulla kisaennätyksellä 194 senttimetriä. Hän sai kultaa myös sisäratojen Aasian-mestaruuskilpailuista 2008 hypättyään tasan saman tuloksen 191 kazakstanilaisen Anna Ustinovan kanssa, muttei onnistunut Pekingin olympialaisissa 2008, joissa hän ei saanut tulosta.

## Ennätykset

*Lähde: IAAF* 

* Korkeushyppy: 197 cm (2003)
* Korkeushyppy (sisäradat): 195 cm (2006)

## Lähteet
Ammunnan maailmanmestaruuskilpailut 1931

**Vuoden 1931 ammunnan maailmanmestaruuskilpailut** järjestettiin Lwówissa. Kilpailut olivat 28. ammunnan maailmanmestaruuskisat kaikissa lajeissa. Heittokyyhkysiä ammuttiin erillisessä kilpailussa Monte Carlossa.

## Mitalistit

## Lähteet
* Kansainvälisen ampumaurheiluliiton (ISSF) tietokanta 
* Martti Jukola: Urheilun Pikkujättiläinen
* Urheilumme Kasvot 5, sivu 23

### Viitteet
Big Time Rush

**Big Time Rush** (tunnetaan myös nimellä ***BTR***) oli Nickelodeonin televisiosarja. Sarjan keskiössä on neljä jääkiekkopelaajaa – Kendall, James, Logan ja Carlos – ja heidän seikkailunsa Hollywoodissa. Sarjan ensimmäinen jakso esitettiin Nickelodeonilla 28. marraskuuta 2009 ja sitä tehtiin neljä tuotantokautta. Sarjan ensimmäisiä tuotantokausia esitettiin Suomessa suomenkielisellä jälkiäänityksellä.

## Näyttelijät
### Päähenkilöt

### Sivuhenkilöt
Duncan Regehr

**Duncan Peter Regehr** on kanadalainen käsikirjoittaja sekä näyttelijä. Hänen tunnetuimpiin rooleihinsa kuuluvat Zorron rooli *[[Zorro (vuoden 1990 televisiosarja)|Zorro]]*-televisiosarjassa vuodelta 1990 sekä kreivi Draculan rooli vuoden 1987 elokuvassa *[[Kauhukopla]]*.
Night of Hunters Tour

**Night of Hunters Tour** oli yhdysvaltalaisen laulaja-pianisti Tori Amosin konserttikiertue, joka mainosti hänen 11. studioalbumiaan *[[Night of Hunters]]ia*. Kiertue kiersi Eurooppaa ja Pohjois-Amerikkaa vuonna 2011. Amos konsertoi myös Johannesburgissa ja Kapkaupungissa Etelä-Afrikassa. Kiertue alkoi 28. syyskuuta Helsingin jäähallista. 

## Muusikot
Amosin säestäjänä kiertueella toimi Apollon Musagète -jousikvartetti. Night of Hunters oli Amosin ensimmäinen kiertue, jolla häntä säestivät jousisoittajat. Euroopan-kiertueella lämmittelijänä soitti brittiläinen laulaja-pianisti Mark Hole.

## Aikataulu

## Lähteet

## Aiheesta muualla
* Tori Amos - Tours 
* Apollon Musagète
* Mark Hole - Music
Fan Bingbing

**Fan Bingbing** (, s. 16. syyskuuta 1981 Qingdao, Shandong, Kiina) on kiinalainen näyttelijä ja laulaja.

## Ura
Fan opiskeli näyttelemistä Shanghain teatterikorkeakoulussa. Näyttelemisen hän aloitti televisiosarjassa *[[Huan zhu ge ge]]* vuonna 1997. Sarjan jälkeen Fan on näytellyt pääosin elokuvissa. Ensimmäinen merkittävä elokuvarooli oli Wu Yue elokuvassa *[[Cell Phone]]*. Hänet palkittiin vuonna 2004 roolistaan Hundred Flowers -gaalassa parhaana näyttelijänä.

Fan katosi julkisuudesta vuonna 2018 heinäkuun alussa, mutta Kiinan sensuuria seuraavan Free Weibo -verkkosivuston mukaan veropetosta käsittelevästä rikostutkinnasta kertova kiinalaisen The Economic Observerin (jīngjìguānchá bào) artikkeli katosi pian ilmestymisensä jälkeen, samoin sosiaalisen median kommentit ovat kadonneet. Kiinan viranomaiset julkaisivat myöhemmin tiedotteen, jossa ilmoitettiin Fanin olevansa epäiltynä veropetoksesta. Häntä sakotettiin 129 miljoonalla dollarilla.

## Lähteet
Liisa Vitali

**Anna Liisa Vitali** (9. marraskuuta 1918 Helsinki – 9. marraskuuta 1987 Somero) oli suomalainen korusuunnittelija.

Liisa Vitalin isä oli maanmittausinsinööri Veikko Vitali, joka osti vuonna 1920 Sarkin tilan Someron Vilukselasta ryhtyen viljelemään sitä. Vanhempien kuoltua Liisa Vitali ja hänen veljensä Väinö jatkoivat tilanpitoa.

Vitali aloitti metallinkäsittelyn harrastuksena joskus 1950-luvun puolivälin jälkeen suunnitellen ensin nappeja kuparista ja messingistä, mutta siirtyi vähitellen koruihin ja jalometalliin. Kimmokkeen korusuunnitteluun hän sai mahdollisesti somerolaiselta perhetutultaan Kaija Aarikalta, jonka yrityksessä Helsingissä hän työskenteli 1950-luvulla. Kun lypsykarjasta luovuttiin, korusuunnittelulle jäi enemmän aikaa. Ensin Vitalin koruja oli saatavissa vain suoraan tekijältä ja Aarikan myymälästä, mutta sitten Vitali solmi sopimuksen hämeenlinnalaisen Kultakeskuksen kanssa ja suunnitteli sille 1960–1970-luvuilla lukuisia korusarjoja, jotka menestyivät hyvin kaupallisesti ja saavuttivat mainetta myös maailmalla. Korunäyttelyitä oli Suomessa, Saksassa, Ruotsissa ja Britanniassa, ja koruja vietiin myös Ranskaan. Kesken parhaan luomiskautensa Vitali sairastui, ja elokuussa 1987 todettu haimasyöpä johti kuolemaan jo saman vuoden marraskuussa.

2000-luvulla Vitalin koruja on otettu uudelleen tuotantoon. Kun hänen kuolemastaan tuli vuonna 2012 kuluneeksi 25 vuotta, Somerolla järjestettiin taiteilijan muistonäyttely. Leeni Tiirakarin kirjoittama elämäkerta *Design Liisa Vitali* (Amanita 2012) esittelee tärkeimmät korusarjat ja uniikkikoruja.

Liisa Vitalin isä Veikko Vitali oli kirjailija Henrik Tikkasen äidinpuoleisen isoisän, lahtelaisen kunnanlääkäri Johan Vitalin nuorempi veli. Romaanissaan *Kulosaarentie 8* (1975) Tikkanen on kuvannut Someron Vilukselassa Vitalin perheessä viettämiään lapsuuden kesiä.

## Lähteet
*
*

### Viitteet

## Aiheesta muualla
*
Phahon

**Phraya Phahon Phonphayuhasena** oli Thaimaan pääministeri vuosina 1933–38. Hän kuului kuningas Rama VII:n syrjäyttäneen vuoden 1932 vallankumouksen johtajiin yhdessä Phibunin ja Pridin kanssa. Pian valtaannousun jälkeen kolmikko kuitenkin hajosi, mikä johti mm. Pridin ajamiseen manpakoon. Lopulta sotilaat, joista varsinkin vanhempien upseerien tukea Phahon nautti, nostivat tämän pääministeriksi. Vaikka Thaimaassa järjestettiin vaalit  1933, 1937 ja 1938, Phahon jatkoi hallitsemistaan aina vuoteen 1938, jolloin hän jäi eläkkeelle ja uudeksi pääministeriksi valittiin Phibun.

## Lähteet
*

### Viitteet
RockMelt

**RockMelt** on verkkoselain, jossa on sosiaaliseen mediaan liittyviä ominaisuuksia. Se pohjautuu Googlen avoimen lähdekoodin Chromium-selaimeen. Sen kehittäjiä ovat Tim Howes ja Eric Vishria. Hanketta tukee Netscapen perustaja Marc Andreessen. RockMelt yhdistää netissä surffailun ja sosiaalisen median, etenkin Facebookin ja Twitterin. 8. marraskuuta 2010 selaimesta julkaistiin beta-versio. Julkinen versio selaimesta on tällä hetkellä saatavilla.

Artikkelin muokkaushetkellä RockMelt on päätynyt osaksi EU:n määräämää selainvalintaa..

### Katso myös
* Selainsodat

## Lähteet

## Aiheesta muualla
* Viralliset kotisivut
* http://www.browserchoice.eu/BrowserChoice/browserchoice_fi.htm
Hyoyeon

**Kim Hyo-yeon** (Hangul: 김효연; Hanja: 金孝淵; s. ), paremmin tunnettuna **Hyoyeon**, on eteläkorealainen laulaja, tanssija ja malli. Hän on tunnettu eteläkorealaisesta yhtyeestä Girls' Generation.

## Nuoruus

Hyoyeon syntyi Incheonissa, Etelä-Koreassa 22. syyskuuta, 1989. Hän on molempikätinen ja kasvoi yhdessä hänen vanhempiensa sekä pikkuveljensä Kim Min Gun kanssa. Hän koe-esiintyi SM Entertainmentille SM 2000 Casting Systemissä. Hyoyeon itse sanoi, että hänen ei ollut aikomus koe-esiintyä, mutta hänen äitinsä oli fani SM Entertainmentin yhtyeelle HOT:lle ja tuli toimistolle siinä toivossa, että ehkä saisi nähdä yhtyeen. Sen jälkeen Hyoyeon tanssi koe-esiintymisensä. Vuonna 2004, hänet lähetettiin opiskelemaan mandariinikiinaa Pekingiin, Kiinaan yhdessä Choi Siwonin kanssa. Hyoyeonin kiinalainen nimi on 孝渊 (Xiàoyuān) yksinkertaistetuissa kiinamerkeissä.

## Ura

### Girls' Generation

### Soolotoiminta

Hyoyeonin virallinen tanssikoulutus alkoi peruskoulussa. Hänen naapurustonsa pienessä hip-hop koulussa hän oppi Hip-Hopin, Jazzin ja Latinalaisen tanssin. Vuonna 1999, hän ilmottautui Winners Dance School kouluun, kuuluisaan tanssikouluun Etelä-Koreassa. Koulussa Hyoyeon tapasi Miss A:n Minin, jonka kanssa hän perusti tanssitiimin *Little Winners* (리틀위너스). Kaksikko esiintyi erilaisissa vitriineissä ja oli valokeilassa HipHoper.com:issa vuonna 2004.

Hyoyeon sai tanssiopetusta Electric Boogaloosilta ja kuuluisilta koreografeilta, kuten Kim Hye Rangilta, Poppin Seeniltä, Kwang Hoolta, Poopin DS:ltä, Kwon Seok-Jiniltä ja Black Beatin Shim Jae Wonilta. Hän myös työskenteli yhden Justin Timberlaken koreografeista ja muutaman ulkomaisen opettajan kanssa.

Vuonna 2007, Hyoyeon tiimiytyi Jae Wonin kanssa tanssiyhteistyölle "Anonymous".

### Soolo aktiviteetit

7. maaliskuuta 2010, Hyoyeon näytteli cameo-roolia SBS Oh My Lady!:ssä, jonka pääosissa olivat Choi Siwon ja Chae Rim sekä Girls' Generationin jäsenet Jessica ja Sooyoung.

## Lähteet
Pridi

**Pridi** (Pridi Phanomyong) (1900–1983) oli Thaimaan pääministeri vuoden 1946 vapaiden vaalien jälkeen. Hänen täytyi kuitenkin erota kuningas Ananda Mahidolin epäselvissä oloissa tapahtuneen kuoleman jälkeen vielä samana vuonna.

Kiinalaista syntyperää oleva keskiluokkainen Pridi osallistui vuoden 1932 vallankaappaukseen, joka lopetti kuningas Rama VII:nnen absoluuttisen vallan ja muutti kuninkuuden perustuslailliseksi monarkiksi. Vallankaappauksen jälkeen siviilien luottamusta nauttiva Pridi sai uudistaa sosiaalilainsäädäntöä; hänen mukaansa kaikki kansalaiset olivat valtion palveluksessa. Pridi myös puolsi maaomaisuuden vapaaehtoista kansallistamista, minkä johdosta hänet ajettiin kommunismisyytösten avulla maanpakoon. Pridi sai palata takaisin maahan 1934, ja hänestä tuli Phahonin hallituksen sisäministeri.

Thaimaa julisti sodan Englannille ja Yhdysvalloille 1942. Japanilaisten saavuttua maahan Pridi erotettiin ja siirrettiin muodolliseen Rama VIII:nnen neuvostoon. Virassaan Pridin olisi pitänyt allekirjoittaa sodanjulistukset, mutta hänen onnistui piiloutua ja niin hänen allekirjoituksensa väärennettiin asiakirjoihin. Tämä vapautti Pridin myöhemmin sotasyyllisyydestä.

Lyhyen pääministerikautensa jälkeen Pridi perusti 1947 Kaakkois-Aasian liigan tukemaan naapurimaiden kamppailua entisiä siirtomaaisäntiä vastaan ja Phetsarath perustikin Laosin pakolaishallituksen Pridin suojeluksessa Bangkokissa.

Helmikuussa 1949 laivaston upseerit yrittivät vallankaappauksen avulla nostaa Pridin takaisin valtaan. Hän joutui kuitenkin maanpakoon Kiinaan, missä julkaisi 1957 kirjan *Yhteiskunnan väliaikaisuus*, jossa hän pyrki yhdistämään buddhalaisuutta ja marxilaisuutta. Myöhemmin, Thaimaan historian ensimmäisenä demokraattisena kautena Pridin maine palautui.

## Lähteet
*

### Viitteet

## Aiheesta muualla
Soita minulle, Helena! (vuoden 1948 elokuva)

**Soita minulle, Helena!** on Hannu Lemisen ohjaama ja Adams Filmin tuottama suomalainen mustavalkoelokuva vuodelta 1948. Elokuva perustuu Aino Räsäsen samannimiseen romaaniin. Elokuvan ensi-ilta oli 29. lokakuuta 1948.

Menestysromaanin heppoista tarinaa on käsikirjoitukseen muokattu monin osin uudestaan. Elokuvan alkuperäinen filmimateriaali tuhoutui Adams Filmin tulipalossa 1959. Pääosaa näyttelee ohjaaja Hannu Lemisen puoliso Helena Kara. Elokuva on Rauli Tuomen viimeinen elokuva, hän kuoli seuraavan vuoden helmikuussa.

## Näyttelijät

## Vastaanotto

Aikalaiskriitikot kiinnittivät huomiota alkutekstin heikkouteen. Junalukemistoksi leimatun Räsäsen romaaninvalitsija Hannu Leminen ei ”käsikirjoituksen valitsijana – – anna erikoisen hyvää kuvaa taiteellisesta ambitiostaan” (Toini Aaltonen, *[[Demokraatti (lehti)|Suomen Sosialidemokraatti]]*). Kuvaaja Esko Töyri kuitenkin tunnustettiin osaajaksi monissa arvioissa, esimerkiksi Olavi Veistäjä (*[[Aamulehti]]*) kirjoitti: ”Esko Töyrin kamera on vanginnut kauniita kesäisiä näkymiä - ne ovatkin filmin parasta katseltavaa.” Juha Nevalainen (*[[Ilta-Sanomat]]*) näki myönteistä muutenkin: ”14 painosta viittaa selvästi siihen, että kansan mieli on nykyisin tällaisten ajasta irrallisten rakkauskertomusten luokse. Ja mikäpä siinä, eihän niistä sielulleen suurta vahinkoa saa.” Hän jopa luonnehti Lemisen ohjausta hienostuneeksi.

## Lähteet
Viitasaaren Viesti

**Viitasaaren Viesti** on vuonna 1915 perustettu viitasaarelainen urheiluseura. 

## Historia
Viitasaaren Viestin perustamista alkoivat suunnitella vuonna 1914 metsäteknikko K. J. Bergström (myöh. Vuoristo) ja Toivo E. Mattinen. Urheiluseuran perustava kokous järjestettiin Viitasaarella 5. huhtikuuta 1915, jolloin johtokuntaan valittiin yksitoista jäsentä. Virallisesti seuran rekisteröinti kuitenkin tapahtui vasta vuonna 1933. Seuran toiminta lyhyitä poikkeuksia lukuun ottamatta on painottunut Viitasaaren kirkonkylälle. 1920-luvun alussa suojeluskuntaliike sai aktiivisimmat urheilijat mukaansa, ja seuran toiminta siirrettiin Keihärinkosken kylälle vuosiksi 1928–1941. Seura toimi vuodesta 1952 alkaen Urheilutalossa, joka valmistui keskustaan. Urheilutalo on sittemmin purettu, mutta aluetta nimitetään yhä ”Viestinmäeksi” urheiluseuran mukaan.

## Kilpailutoiminta
Viitasaaren Viestillä on kilpatoimintaa hiihdossa, kaukalopallossa, yleisurheilussa, voimailussa ja aikuisurheilussa.

## Tunnettuja Viitasaaren Viestin urheilijoita
*Matti Närhi, keihäänheitto
*Janne Kinnunen, yleisurheilu
*Jussi Vesterinen, paini
*Jari Laukkanen, maastohiihto
*Risto Kaskilahti, maastohiihto

## Lähteet

## Aiheesta muualla
*Seuran kotisivut
The Plan

**The Plan** voi tarkoittaa

;Televisio
**[[Battlestar Galactica: The Plan]]*, televisioelokuva

;Musiikki
*The Plan (yhtye), ruotsalainen rock-yhtye
*''The Plan'' (Hillsongin albumi), Hillsong Musicin albumi
*''The Plan'' (Tubeway Armyn albumi)
*"The Plan", kappale Richard Hell & The Voidoidsin vuoden 1977 albumilta *[[Blank Generation]]*
*"The Plan", kappale Built to Spillin vuoden 1999 albumilta *[[Keep It Like a Secret]]*
Hahlavuoren kalliomaalaus

**Hahlavuoren  kalliomaalaus** sijaitsee Hirvensalmen kunnassa Puulaveden Kaiskonselän länsirannalla.

## Löytäminen ja tutkimus
Kalliomaalauksen löysivät Asko Husso ja Kari Pietarinen vuonna 1990. Maalaus herätti heti mielenkiinnon, koska arkeologit Juhani Grönhagen ja Martti Koponen sekä Timo Sepänmaa tarkastivat sen samana vuonna. Kohde on ajoitettu kivikautiseksi. 

## Maalaus

Pystykallio, joka on lohkeillut voimakkaasti, sijaitsee koilliseen aukeavassa kallioseinämässä. Vesirajan ja kalliopinnan välissä sijaitsee kalliosta irronneet kivet louhikkona. Kuvakenttä sijaitsee kallion juurella yli 6 metriä järven pinnan yläpuolella ja on kooltaan 2,2×1,5 metriä. Sen yleisilme on punertava, joka ilmeisesti johtuu levinneestä punaväristä ja lukuisista kuvioista. Maalaus on ilmeisesti maalattu kallion juurella seisten.

Kuvakentästä erottuu yli 20 kuvion osaa, joista osa on tunnistettavia kuvioita. Kuvakentästä erottuvat ainakin yksi vasemmalle katsovat hirvi, joka on ääriviivoin maalattu. Kaksi muuta hirveä on maalattu täyteisesti ja ne katsovat oikealle. Muut kolme peuraeläintä ovat epätäydellisiä tai tikkumaisesti maalattuja kuvioita ja niiden lajin määritys peuraksi tai hirveksi on vaikeaa, vaikka yksikin on maalattu 32 senttimetrin mittaiseksi. Kolme selvästi erottuvaa ihmishahmoa kohottaa käsiään (adorantti asento). Niiden pää on ilmaistu pisteellä paitsi "tukevalla" hahmolla, jolla se on kolmion muotoinen. "Tukevalla" on käsissään kaksi "keppiä", yksi suora ja toinen kaareva. Myös Lusin kalliomaalauksessa on kolmiopäinen ja paksuraajainen hahmo.  

Erityinen hahmo on neljäs ihmishahmo, jonka asento on pää alaspäin. Tällaisia kuvioita on myös Verijärven-, Haukkavuoren- ja Pyhänpään kalliomaalauksissa. "Sukeltajan" pää on nuolenkärjen muotoinen. Vaikuttaa siltä, että "sukeltajan" jalka koskettaa peuraeläimen jalkaa. Tällaisia ihmisen ja hirven kosketuksia esiintyy Suomessa kolmessa muussakin kohteessa. "Tukevan" hahmon yläpuolella oleva kuvio on ehkä geometrinen. Se esittää niin sanottua "kalottia" eli puoliympyrää, jonka halkaisee keskeltä pystyjana. Se on 20 senttimetrin levyinen. Muut kuviot ovat huonosti säilyneitä eikä niiden motiivia hahmota.

On huomattu, että Hahlavuoren- ja Astuvansalmen maalaukset muistuttavat aiheiltaan toisiaan. Myös Verijärven kalliomaalauksella on hirven ja ihmisen kosketuskuvio vain 40 kilometrin päässä. Norjan Altassa *Ole Pedersen kentässä 11* on Vitträskin kalliomaalauksen verkon tapaisen kuvion vieressä myös peuraeläin, joka koskettaa pää alaspäin "sukeltavaa" hahmoa. 

## Katso myös
*Pyhänpään kalliomaalaukset ja Pyhävuoren kalliomaalaus sijaitsevat lähekkäin Päijänteen länsirannalla vastapäätä Avosaaren kalliomaalausta. 
*Viherinkosken kalliomaalaukset ovat Avosaaren vaikutuspiirissä reitillä, joka vie Puulavedelle.

## Lähteet
* 
* 
* 
* 
* Luukkonen, Ismo: Hahlavuori
* 
### Viitteet
Käpinniemen kalliomaalaus

**Käpinniemen kalliomaalaus** sijaitsee Jämsän Kuorevedellä Kuoreveden Käpinniemessä Keski-Suomessa. Kalliomaalaukset sijaitsevat suuren siirtolohkareen järvenpuoleisessa sivussa.

## Siirtolohkare ja sen sijainti
Siirtolohkare sijaitsee 240 metriä koilliseen Kuoreveden kirkosta niemen kärjessä. Se on 5 metriä korkea ja 6 metriä leveä ja se seisoo kapean kannan varassa pystyssä. Kiveä kutsutaan Jättiläisenkiveksi ja se sijaitsee kahden mökin välissä.

Vuonna 1999 yritettiin löytää kiven pohjoispuolelle tehdystä koekuopasta merkkejä ihmistoiminnasta, mutta mitään ei löytynyt.

## Maalaus
Kiven kylkeen on levitetty punaväriä läikiksi, mutta paikoin erottuu viivamaisia vetoja. Ne sijaitsevat 80–130 senttimetriä maan pinnasta ja ulottuvat 235 senttimetrin matkalle. Yhtään kuviota ei ole tunnistettu. Eniten väriä löytyy järven puolelta matalan lipan alta, mutta myös lipan yläpuolella ja  vasemmalla. Sieltä täältä erottuu punavärin jäämiä.

Eräs yksityiskohta on 1,5 senttimetriä leveä ja 34 senttimetriä pitkä ylöspäin nouseva viiva, joka on mahdollisesti tehty sormella. Huomiota kiinnittää noin 30 senttimetriä pitkiä leveitä pystyvetoja, jotka on voitu tehdä kämmenpohjalla vetämällä. Muuten väriläikät ovat epämääräisen muotoisia.

## Lähteet
*

* Luukkonen, Ismo: Käpinniemi
* 
### Viitteet
Kaloresenssi

**Kaloresenssi** on tapahtuma, jossa näkymätön energiasäde läpäisee aineen ja muuttuu näkyväksi energiasäteeksi. Esimerkiksi eräät palavat kaasut vapauttavat palaessaan paljon lämpösäteilyä ja hyvin vähän näkyvää valoa, ja kun metallikappale altistetaan tälle lämpösäteilylle, se alkaa hehkua punaisena. Tällöin metalli absorboi näkymätöntä energiaa ja säteilee näkyvää. Kaloresenssissa infrasäteet läpäisevät aineen, kun taas fluoresenssissa kyseessä ovat ultrasäteet.
Tanssii tähtien kanssa (6. tuotantokausi)

***[[Tanssii tähtien kanssa]]*** -televisiosarjan kuudes tuotantokausi esitettiin MTV3-kanavalla syksyllä 2011. Ohjelma perustuu formaattiin *[[Dancing with the Stars]]*, jossa julkisuuden henkilöt opettelevat tansseja ammattilaistanssijoiden opastuksella, ja jokaisessa jaksossa yksi pari putoaa kilpailusta. Tälläkin kaudella oli mukana kymmenen tanssiparia.

Kuudennen tuotantokauden ensimmäinen jakso esitettiin 25. syyskuuta 2011. Jaksossa esiteltiin kauden kymmenen uutta tähtiparia ja näytettiin edellisen kauden parhaita hetkiä. Kauden ensimmäinen suora lähetys nähtiin viikkoa myöhemmin 2. lokakuuta 2011. Finaalilähetys esitettiin 4. joulukuuta 2011, ja viikkoa myöhemmin nähtiin kauden kooste- ja muistelujakso. Voittajaksi selviytyivät Viivi Pumpanen ja Matti Puro.

Kauden juontajat ja tuomarit paljastettiin toukokuussa 2011. Kauden "tähtioppilaat" ja tanssinopettajat julkistettiin 30. elokuuta 2011 järjestetyssä lehdistötilaisuudessa. Kilpailun juontajina toimivat edelliseltä kaudelta tutut Vappu Pimiä ja Mikko Leppilampi. Tuomareina jatkoivat Jukka Haapalainen, Jorma Uotinen ja Helena Ahti-Hallberg. Maallikkotuomarina tällä kaudella nähtiin Anna Abreu.

## Kilpailijat

## Lähetykset

## Pistetaulukko
:**Vihreä** luku tarkoittaa viikon parhainta pistemäärää.
:**Punainen** luku tarkoittaa viikon huonointa pistemäärää. 
**Taustavärit**:
: (joukkue, joka putosi)
: (kilpailun voittajat) 
: (kilpailun 2. sija)
: (kilpailun 3. sija)

## Tanssitaulukko

* Kunkin parin paras tanssi on vihreällä taustalla.
* Kunkin parin huonoin tanssi on punaisella taustalla.

## Keskiarvot

## Juontajat ja tuomarit
### Juontajat
Ohjelman juontajina jatkoivat edellisen tuotantokauden juontajakaksikko Vappu Pimiä ja Mikko Leppilampi. Ilta-Sanomat uutisoi internetsivuillaan toukokuun 2011 alussa, että MTV3:n ohjelmajohtaja Jorma Sairanen harkitsisi uudestaan Leppilammen juontapestiä tämän jouduttua otsikoihin olleessan osallisena vappuna 2011 sattuneeseen tappeluun. MTV3 tiedotti kuitenkin muutamaa päivää myöhemmin Ilta-Sanomien uutisen olevan virheellinen ja että Leppilampi tulisi jatkamaan normaaliin tapaan juontajana.

### Tuomarit
Ohjelman kaikilla aikaisemmilla tuomareina toimineet Jukka Haapalainen ja Jorma Uotinen jatkoivat tuomareina, samoin myös kahdella ensimmäisellä tuotantokaudella tanssinopettajana toiminut ja kolmannesta tuotantokaudesta alkaen tuomarina toiminut Helena Ahti-Hallberg jatkoi tuomaristossa. Edellisellä kaudella tuomarina debytoinut Jone Nikula ei jatkanut tuomarina, vaan hänet korvasi laulaja Anna Abreu.

Ensimmäisen suoran lähetyksen jälkeen Abreuta kritisoitiin liian tiukasta linjasta. Monet pitivät häntä myös nuorena ja kokemattomana kilpailun tuomariksi. Tuotantoyhtiöstä puolestaan todettiin Abreun käytöksen olleen sopimusten mukaista eikä hänen haluttu muuttavan linjaansa.

## Lähteet

## Aiheesta muualla
* Tanssii Tähtien Kanssa MTV Katsomo
* Tanssii Tähtien Kanssa  C More
* Tanssii Tähtien Kanssa Instagram
* Tanssii Tähtien Kanssa TikTok
* Tanssii Tähtien Kanssa X
* Tanssikupla MTV Katsomo
Why

**Why** voi tarkoittaa esimerkiksi:

## Musiikki
### Artistit
* Why? (yhdysvaltalainen yhtye), hip hop indie -yhtye Oaklandista, Kaliforniasta
* Why? (brittiläinen yhtye), 1990-luvun folk-yhtye
* Why (kanadalainen yhtye)

### Albumit
* ''Why'' (Prudence Liewin albumi)
* ''Why?'' (Dischargen albumi)
* *Why*, Moahni Moahnalta

### Kappaleet
#### 1950-luku
* "Why" (Frankie Avalonin kappale)

#### 1960-luku
* "Why" (The Byrdsin kappale), levyttänyt myös Tomorrow
* "Why" (Tony Sheridanin kappale), mukana The Beatles
* "Why?", Lonnie Mackin albumilta *[[The Wham of that Memphis Man]]*

#### 1970-luku
* "Why?" (Marika Gombitován kappale)
* "Why (Must We Fall in Love)", Diana Rossilta & the Supremesilta
* "Why", Average White Bandin albumilta *[[Cut the Cake]]*
* "Why", Fleetwood Macin albumilta *[[Mystery to Me]]* 
* "Why", Uriah Heepin albumilta *[[Demons and Wizards]]*
* "Why", Yoko Onon albumilta *[[Yoko Ono/Plastic Ono Band]]*

#### 1980-luku
* "Why?" (Bronski Beatin kappale)
* "Why" (Carly Simonin kappale)
* "Why?", Tracy Chapmanin albumilta *[[Tracy Chapman]]*

#### 1990-luku
* "Why" (3T:n kappale), mukana Michael Jackson
* "Why" (Annie Lennoxin kappale)
* "Why" (Cathy Dennisin kappale)
* "Why" (Godsmackin kappale)
* "Why! ...", Enigman albumilta *[[Le Roi Est Mort, Vive Le Roi!]]*
* "Why", Helloweenin albumilta *[[Master of the Rings]]*
* "Why", Joe Satrianin albumilta *[[The Extremist]]*
* "Why", Melanie C:n albumilta *[[Northern Star]]*
* "Why", Swiftin albumilta *[[Thoughts Are Thought]]*
* "Why", Wide Mouth Masonin albumilta *Where I Started*

#### 2000-luku
* "Why" (Gabriellen kappale)
* "Why?" (Geir Rönningin kappale)
* "Why" (Jadakissin kappale)
* "Why" (Jason Aldeanin kappale)
* "Why" (Ken Hirain kappale)
* "Why" (Lionel Richien kappale)
* "Why" (Miliyah Katon kappale)
* "Why?" (Mis-Teeqin kappale)
* "Why" (Rascal Flattsin kappale)
* "Why" (Soniquen kappale)
*"Why" (4minuten kappale)
* "Why?", Des'reen albumilta *Dream Soldier*
* "Why", Jocelyn Enriquezin albumilta *[[All My Life]]*
* "Why", Limp Bizkitin albumi *[[Greatest Hitz]]*
* "Why", Marion albumilta *[[Go!]]*
* "Why?", Secondhand Serenaden albumilta* [[A Twist in My Story]]*
* "Why?", Vanilla Ninjan albumilta *[[Vanilla Ninja]]*
* "Why?", Z-Ron albumilta *[[The Life of Joseph W. McVey]]*
* "Why", musikaalista *[[Tick, tick... BOOM!]]*
* "Why (What's Goin' On?)", by The Roots from *[[The Tipping Point (album)|The Tipping Point]]*
* "I-E-A-I-A-I-O" tai "Why?", System of a Downilta
Kabul (joki)

**Kabul** on Induksen sivujoki itäisessä Afganistanissa ja Pakistanin pohjoisosassa. Joki alkaa Afganistanissa Kabulin kaupungin länsipuolelta ja virtaa kohti itää Pakistaniin, jossa se laskee Indusjokeen Attockin paikkeilla. Kabulin kaupungin nimi on johdettu joen nimestä. Ennen kaupungin muodostumista nimellä viitattiin alueeseen joen yläjuoksulla.

## Maantiede

Kabuljoen koko pituus on 700 kilometriä ja se laskee lännestä kohti itää. Joki alkaa Afganistanissa Sanglakhvuorilta noin 72 kilometriä Kabulin kaupungista länteen. 560 kilometriä Afganistanissa virrattuaan joki laskee Pakistanin puolelle. Joki virtaa Kabulin ja Jalalabadin ohi ja virtaa Pakistaniin Khaibarsolan pohjoispuolelta. Pakistanissa joki virtaa Peshawarin ohi ja liittyy Indusjokeen Attockissa Islamabadin luoteispuolella. Kabulilla on useita sivujokia. Pohjoisesta siihen liittyvät Pandžšir, Alingar, Kunar ja Swat, sekä etelästä Logar.

Kabuljoen yläjuoksun alueella heinäkuun keskilämpötila on 25&nbsp;°C ja tammikuun 0&nbsp;°C. Alajuoksulla Pakistanin puolella joki kulkee kuivan aavikkoseudun läpi, jolla kesän keskilämpötilat voivat ylittää 40&nbsp;°C ja talvisin lämpötila on keskimäärin 10&nbsp;°C. Vuotuinen sadanta joen yläjuoksulla on noin 500&nbsp;mm. Joen alkulähteillä vuorilla sadetta tulee enemmän. Koska joen vettä käytetään nykyisin runsaasti maatalouden tarpeisiin, osa joesta saattaa ajoittain kuivua kokonaan.

Kabuljoen varrella on useita patoja. Naghlun pato on Afganistanin suurin vesivoimala Surobin piirikunnassa Kabulin kaupungista itään. Pakistanin puolella sijaitsee Warsakin pato.

## Historia

Kabuljoen laakso on pitkään muodostanut luonnollisen etenemisreitin Afganistanin ja Pakistanin välillä. Sen kautta ovat kulkeneet monet armeijat. Sanskritiksi Kabuljoki on *Kubha*. Nimi esiintyy Rigvedassa yhtenä sen seitsemästä joesta. Nykyinen nimi lienee johdettu sanskritinkielisestä nimestä. Aleksanteri Suuren joukot etenivät sen kautta Intiaan 300-luvulla ennen ajanlaskun alkua. Antiikin kreikkalaiset tunsivat Kabuljoen nimellä *Kofín* (Κωφήν).

Alue oli Aleksanteri Suuren jälkeen osa kreikkalaistunutta Baktrian kuningaskuntaa ja heitä seurasivat kioniitit, kidariitit ja hefthaliitit. Jälkimmäisten kaudella alueella levisi buddhalaisuus. Kiinalainen matkailija Xuanzang mainitsee Kabulin nimellä Kao-fu. Nimi on alun perin viitannut nykyisen Kabuljoen ylävarren alueeseen. Sittemmin alueelle alkoivat levittäytyä muslimit, joiden asema vakiintui saffaridien kaudella. 900-luvun teos Hudud al-'Alam viittaa jokeen Lamghanjokena mainiten sen virtaavan Nangarharin ohi Multaniin ja lopulta mereen. Al-Biruni kutsuu sitä Ghorwandjoeksi. Kokonaisuudessaan vielä tuolloin joki käsitettiin ennen kaikkea Indusjoen pääjuoksuna.

Kabuljoki on antanut nimensä sittemmälle Kabulin kaupungille, joka alkoi muodostua ghaznavidien kaudella ja kasvaa nopeammin vasta Baburin valtakaudella 1500-luvulla. Kabulin laakson läpi Peshawarista Jalalabadiin ja lopulta Kabuliin on kulkenut maantie vuodesta 1945.

## Lähteet

## Aiheesta muualla
Ammunnan maailmanmestaruuskilpailut 1932

Vuonna 1932 ei järjestetty yleisiä maailmanmestaruuskilpailuja ammunnassa. Pariisissa ammuttiin vain kyyhkysiä.

## Mitalistit

## Lähteet

## Aiheesta muualla
* Lista lajin maailmanmestareista
Emil Ketterer

**Emil Ketterer** (6. elokuuta 1883 Titisee-Neustadt, Saksa – 23. joulukuuta 1959 München, Länsi-Saksa) oli saksalainen yleisurheilija, joka kilpaili kesäolympialaisissa Tukholmassa vuonna 1912. Myöhemmin hänestä tuli myös natsi ja SA-Obergruppenführer. Ketterer työskenteli lääkärinä ja töihinsä kuului muun muassa eutanasian hyväksyminen ja edistäminen natsihallinnon aikana. 

Ketterer syntyi Neustadtissa ja opiskeli sisätauteja ja liikuntalääketiedettä Ludwig Maximilianin yliopistossa Münchenissä. Kesäolympialaisissa 1912 hänet hylättiin 100 metrin kilpailun ensimmäisellä kierroksella, koska hän ei voinut loukkaantumisen vuoksi viedä suoritusta loppuun.

Ketterer osallistui ensimmäiseen maailmansotaan yleislääkärinä Baijerin armeijassa. Sodan jälkeen hän liittyi Bayerische Volksparteihin (BVP, Baijerin kansanpuolue) ja osallistui Freikorpsin yhteenottoihin Münchenin neuvostotasavallan kukistamiseksi. Reichskriegsflaggen-järjestön jäsenenä hän osallistui myös Hitlerin oluttupavallankaappaukseen, ja siitä  hänet palkittiin Verisellä ansiomerkillä. Vuonna 1931 hän liittyi natsipuolueeseen (nro 697) ja vuonna 1931 SA:han, jossa hän työskenteli sen terveyspalvelujen johtajana vuoteen 1937 asti.

Ketterer kuoli 1959 Münchenissä 76-vuotiaana. Hänen tyttärensä Waltrude Schleyer (1916–2008) avioitui SS-upseeri Hanns Martin Schleyerin, joka kohosi sodan jälkeen Saksan liittotasavallan työnantajaliiton puheenjohtajaksi ja joutui Punaisen armeijakunnan kaappaamaksi ja surmaamaksi 1977.

## Lähteet

* Dirk Bitzer, Bernd Wilting: *Stürmen für Deutschland – Die Geschichte des deutschen Fußballs von 1933 bis 1954*. Campus Verlag 2003,  
* Nils Havemann: *Fussball unterm Hakenkreuz: Der DFB zwischen Sport, Politik und Kommerz*. Campus Verlag, Frankfurt am Main 2005,  
* Winfried Süß: *Der „Volkskörper“ im Krieg. Gesundheitspolitik, Gesundheitsverhältnisse und Krankenmord im nationalsozialistischen Deutschland 1939-1945.* Oldenbourg, München 2003, . 

## Aiheesta muualla
*Luettelo saksalaisista urheilijoista
Suomalainen vankileiriraportti

**Suomalainen vankileiriraportti** on Niilo Koljosen kirjoittama ja Erkki Vettenniemen toimittama tutkimus Neuvostoliiton totalitaarisen keskitysleirisysteemin oloista, pakkotyön mittasuhteista ja mielipidevankien kohtelusta Siperian gulag-vankileireillä. Tutkimus perustuu Siperian kuolemanleireiltä Suomeen takaisin selvinneen Koljosen (1927–2004) muistiinpanoihin ja muiden mielipidevankien haastatteluihin.

Teos julkaistiin 2011, yli 50 vuotta alkutekstinsä kirjoittamisensa jälkeen. Kylmän sodan aikana suojelupoliisi takavarikoi käsikirjoituksen ennen kuin Koljosen onnistui toimittaa materiaalinsa nähtäväksi YK:lle.

## Lähteet
*Niilo Koljonen: Suomalainen Vankileiriraportti (toim. Erkki Vettenniemi) Kustannus Osakeyhtiö Teos, 2011  http://www.teos.fi/fi/kirjat/index.php?sub=2&id=360
* 

## Aiheesta muualla
*Koljonen on Suomen Solženitsyn 
*Pentti Stranius: Gulag suomalaissilmin. Kirja-arvostelu teoksesta: Koljonen, Niilo (toim. Erkki Vettenniemi): Suomalainen vankileiriraportti. (Agricolan-kirja-arvostelut 5.3.2013)
Ruohokaskas

**Ruohokaskas** (*Cicadella viridis*) on Suomessa esiintyvä vihreä vajaan senttimetrin mittainen kaskaslaji. Sillä on vaillinainen muodonvaihdos kuten kaskailla yleensäkin eli sen poikaset muistuttavat aikuisia ja niillä on raajatkin.

Ruohokaskaat elävät mieluusti kosteissa heinikoissa, niityillä ja pakettipelloilla. Niillä on munanasetin, jolla ne voivat aiheuttaa vaurioita ohutkuoristen koivun- ja lepäntaimien pintaan. Itse kaskas ei tapa taimia, mutta niiden aiheuttamista haavoista voi mennä taimeen tuhoisa sieni: ainakin on mainittu *[[Fusarium avenacium]]* sekä *[[Alternaria alternata]]*. Havupuissa ruohokaskastuhoja ei Suomessa tunneta.

Kookkaampiin taimiin ei kaskaan aiheuttama vaurio yllä. Onpa mainittu ympäröivän heinikon myrkytyskin torjuntakeinona.

## Lähteet

## Aiheesta muualla
*Laji.fi: ''Cicadella viridis''
*Ötökkätieto: Viherkaskas (''Cicadella viridis'')
*Metlan sivuilla 
*
*Britishbugs.org: Cicadella viridis 
*UniProt, Taxonomy: Cicadella viridis 
*Centre for Agriculture and Biosciences International (CABI): ''Cicadella viridis'', (leafhopper, green)
Herkuleen torni

**Herkuleen torni** () on roomalaisten rakennuttama majakka Espanjassa, lähellä A Coruñan keskustaa. Se rakennettiin todennäköisesti ensimmäisellä vuosisadalla jaa., ja se on vanhin edelleen käytössä oleva roomalainen majakka. Herkuleen torni listattiin vuonna 2009 Unescon maailmanperintöluetteloon.

## Historia
Brigantiumin kaupunki (nykyinen A Coruña) kehittyi ajanlaskun alussa merkittäväksi satamakaupungiksi. Herkuleen torni, alkujaan *Farum Brugantium* rakennettiin todennäköisesti ensimmäisellä vuosisadalla ja viimeistään Trajanuksen hallintoaikana (98–117). Majakka oli pitkään roomalaisten käytössä, mutta sen käytöstä keskiajalla on vain vähän tarkkaa tietoa. Todennäköisesti se hylättiin ja joutui huonoon kuntoon viikinkien hyökkäysten jälkeen (854–856).

Herkuleen tornia käytettiin 1000–1100-luvuilla puolustustarkoituksissa ja tarkkailupaikkana, minkä ansiosta se säästyi täydelliseltä raunioitumiselta. Siitä tuli myös 1400-luvulla A Coruñan kaupungin symboli, ja sen kuva oli kaupungin sinetissä. Kaupungilaiset keräsivät kuitenkin keskiajalla osittain romahtaneen tornin kiviä uudelleenkäyttöön, kunnes kaupunki kielsi sen 1557. Tornia alettiin käyttää uudelleen majakkana 1684, kun Ucedan herttua ja Galician kenraalikuvernööri Juan Francisco Pacheco Téllez-Girón oli määrännyt huipulle johtavan sisäisen portaikon rakennettavaksi uudelleen.

Nykyisen asunsa majakka sai kunnostustöissä 1788–1790. Töitä johti sotilasinsinööri Eustaquio Giannini. Torni sai kunnostuksissa lisää korkeutta, sisäinen portaikko uusittiin, ja sen ulkoasu rakennettiin uudelleen uusklassiseen tyyliin. Eustaquin veli José Giannini jatkoi kunnostusta vuosina 1799–1806. Silloin majakan käyttämä hiilituli korvattiin öljylampulla. Vuonna 1926 majakka sai sähkövalon.

## Lähteet
*

### Viitteet

## Aiheesta muualla
Addicted to You

**Addicted to You** voi tarkoittaa seuraavia:

*”Addicted to You”, Hikaru Utadan kappale
*”Addicted to You”, Laura Voutilaisen kappale
*”Addicted to You”, australialaisen Anthony Callean kappale
*”Addicted to You”, saksalaisen Alec Empiren kappale
*”Addicted to You”, yhdysvaltalaisen R&B-yhtyeen LeVertin kappale
*”Addicted to You”, Aviciin kappale.
Tuomas Enbuske – Sivistyksen käsikirja

**Tuomas Enbuske – Sivistyksen käsikirja** oli suomalainen asiaohjelma, jota esitti Yle TV1. Ohjelmaa juonsi Tuomas Enbuske. Ohjelmassa käsiteltiin sivistykseen ja länsimaiseen kulttuuriin liittyviä aiheita. Aihe vaihtui viikoittain. Ohjelma koostui Enbusken monologista ja henkilöhaastatteluista, joissa haastateltiin lähinnä käsiteltävän aiheen asiantuntijoita. Ohjelmassa oli myös osio, jossa keskivertosuomalaiset tutustuivat jakson aiheeseen. Lisäksi nähtiin arkistomateriaalia. Ylen sivuilla ohjelmasta sanottiin näin "15-osaisen ohjelmasarjan katsottuasi osaat keskustella ihan mistä vaan; taloudesta, kulttuurista, tieteestä, taiteesta ja jopa urheilusta".

## Jaksot

## Aiheesta muualla
* Ohjelma Ylen sivuilla 
* Koko sarja katsottavissa Ylen Elävässä arkistossa
Mohamad Siraj Tamim

**Mohamad Siraj Tamim** (s. 2. tammikuuta 1985 Beirut) on libanonilainen yleisurheilija, joka kilpailee pikajuoksussa. Hän edustaa seuratasolla Al-Ansaria.

Tamim osallistui sisäratojen MM-kisoissa 60 metrin matkalle vuosina 2004 ja 2006, mutta putosi molemmilla kerroilla alkuerissä. Hän juoksi Pekingin olympialaisissa 2008 200 metrillä, mutta jäi eränsä seitsemänneksi eikä päässyt toiselle kierrokselle.

Tamim pitää hallussaan maansa ennätystä ulkoradoilla 100 metrillä ja sisäradoilla 60 metrin matkalla, jonka lisäksi hän oli ankkurina Libanonin ennätyksen tehneessä 4 × 100 metrin joukkueessa.

## Ennätykset

* 100 m: 10,73 s (2003) 
* 200 m: 21,80 (2008) 
* 400 m: 50,57 (2005) 
* 4 × 100 m (osana joukkuetta): 41,78 (2003) 
* 60 m (sisäradat): 6,95 (2006) 

## Lähteet
Spiral (albumi)

**Spiral**  on Vangeliksen vuonna 1977 julkaistu albumi. Kaikki kappaleet on säveltänyt, sovittanut ja tuottanut Vangelis.

## Kappaleet
**A-puoli**
# 
# 
# 

**B-puoli**
# 
# 

Raidan 3 kohdalla on maininta "(inspired by the Dervish dancer who by his whirling realises the spiralling of the universe)" (inspiraationa Tanssivat dervissit, joiden pyöriminen paljastaa universumin spiraalit).
Afrikankeuhkokalat

**Afrikankeuhkokalat** (Protopteridae) on keuhkokaloihin kuuluva trooppisessa Afrikassa tavattava kalaheimo.

## Lajit
Afrikankeuhkokaloihin kuuluu neljä lajia: afrikankeuhkokala (*Protopterus annectens*), etiopiankeuhkokala (*Protopterus aethiopicus*), kongonkeuhkokala (*Protopterus dolloi*) ja sambesinkeuhkokala (*Protopterus amphibius*). Näistä afrikankeuhkokalaa ja kongonkeuhkokalaa tavataan Afrikan länsi-, keski- ja eteläosista ja etiopiankeuhkokalaa ja sambesinkeuhkokalaa itä- ja eteläosista.

## Anatomia

Ruumiinmuodoltaan afrikankeuhkokaloihin kuuluvat lajit ovat pitkulaisia. Suurin laji etiopiankeuhkokala voi kasvaa 180&nbsp;cm pitkäksi, muut jäävät  noin metrin mittaisiksi. Koiraat ovat kookkaampia kuin naaraat. Uimarakoista on kehittynyt kaksi keuhkoa, joilla ne ottavat tarvitsemansa hapen ilmasta. Lajien rinta ja vatsaevät ovat pitkät ja ohuet.  

## Elintavat
Afrikankeuhkokalat elävät makeissa vesissä, kuten hitaasti virtaavissa joissa ja soilla. Kuivan kauden ajaksi ne kaivautuvat pohjamutiin, kehittävät kuivumisen estävän limakerroksen ympärilleen ja niiden aineenvaihdunta hidastuu. Näin ne viettävät yleensä 8&ndash;9 kuukautta, mutta etiopiankeuhkokalan tiedetään selvinneen tässä tilassa laboratorio-olosuhteissa jopa neljä vuotta. 

Kalojen lisääntymiskausi on sadekaudella. Koiras kaivaa onkalon, jonne naaras laskee mätinsä ja koiras vartioi sitä. Kuoriutuessaan poikasilla on ulkoiset kidukset, jotka surkastuvat, kun poikaset kasvavat. Kalojen ravintoa ovat pienemmät kalat ja vedessä elävät hyönteiset, nilviäiset ja äyriäiset.

## Lähteet
Tiago Machado

**Tiago Machado** (s. 18. lokakuuta 1985 Vila Nova de Famalicao) on portugalilainen maantiepyöräilijä, joka menestyi ammattilaisurallaan etupäässä etappikilpailuissa. Hän ajoi portugalilaisessa Carvalhelhos-Boavista-joukkueessa 2005–2006, Riberalves-Boavistassa 2007 ja Madeinox-Boavista-tallissa 2008–2009. Vuosina 2010–2011 hän edusti yhdysvaltalaista Team RadioShack -joukkuetta, 2012–2013 yhdysvaltalais-luxemburgilaista RadioShack-Nissan-Trek / RadioShack-Leopard-Trekiä, 2014 saksalaista Team NetApp-Enduraa, 2015−2018 venäläistä Katjušaa sekä ammattilaisuransa viimeisinä vuosina portugalilaisia Sporting CP/Taviraa 2019, Efapelia 2020 ja Radio Popular Boavistaa 2021–2022.

## Saavutuksia

Lähde: Cycling Archives
;2006
:Aika-ajon alle 23-vuotiaiden Portugalin-mestaruus
;2007
:Aika-ajon alle 23-vuotiaiden Portugalin-mestaruus
;2008
:Troféu Joaquim Agostinho - GP de Ciclismo de Torres Vedras, kokonaiskilpailun voitto
;2009
:Vuelta a Asturias, kokonaiskilpailussa toinen
:Aika-ajon Portugalin-mestaruus
;2010
:Volta ao Algarve, kokonaiskilpailussa kolmas
:Critérium International, kokonaiskilpailussa kolmas
:Circuit Cycliste de la Sarthe, kokonaiskilpailussa toinen, etapin 2b voitto
:Tour de Romandie, kokonaiskilpailussa kuudes
;2011
:Giro del Trentino, kokonaiskilpailussa toinen
:Italian ympäriajo, kokonaiskilpailussa 19:s
;2012
:Tour Down Under, kokonaiskilpailussa kolmas
;2013
:Tour de Wallonie, mäkikirikilpailun voitto
;2014
:Critérium International, kokonaiskilpailussa kolmas
:Slovenian ympäriajo, kokonaiskilpailun voitto
:MM-kilpailut, aika-ajossa 11:s
;2015
:Volta ao Algarve, kokonaiskilpailussa kolmas
:Bayern Rundfahrt, kokonaiskilpailussa toinen

## Lähteet
Not Ready to Die

**”Not Ready to Die”** on yhdysvaltalaisen Avenged Sevenfold -yhtyeen single. Single julkaistiin 2. toukokuuta 2011 ja kuullaan *[[Call of Duty: Black Ops]]* -peliin tehdyn zombie-lisäosan ääniraidalla. *Not Ready to Die* on myös yhtyeen ensimmäinen kappale, jossa soittaa heidän uusin rumpalinsa Arin Ilejay.

## Kappaleet
# 

## Aiheesta muualla
*Avenged Sevenfold in new CoD:Black Ops DLC
Playboy (täsmennyssivu)

**Playboy** voi tarkoittaa:

## Aikuisviihteessä
**[[Playboy]]*, miestenlehti, joka sai nimensä autovalmistaja Playboy Automobile Companyn (ks. alla) mukaan.
* Playboy Enterprises, *Playboyn* julkaisija
* *[[Playboy UK]]*
* Playboy TV, kaapelikanava
* Playboy Records, levy-yhtiö

## Musiikissa
* ''Playboy'' (The Marvelettesin albumi)
** "Playboy" (The Marvelettesin kappale)
* "Playboy" (Ann-Christinen kappale)
* "Playboy", kappale La Toya Jacksonin *[[Bad Girl (La Toya Jacksonin albumi)|Bad Girl]]* -albumilta
* *[[Playboys]]*, The Rasmuksen albumi
** "Playboys", yllä mainitun albumin kappale
* ''Playboys'' (vuoden 1956 albumi), jazz-albumi Chet Bakerilta ja Art Pepperilta
## Ajoneuvoissa
*Playboy Automobile Company, amerikkalainen automerkki, jota valmistettiin vuosina 1947–1951.

## Lähteet